
1. Vispārēja informācija

	Pasūtītāja nosaukums:
	SIA “VNK serviss” 

	Adrese:
	Rūpnīcas iela 2-31, Ugāles pag., Ventspils novads, LV-3615

	Reģistrācijas numurs:
	41203017566

	Tālruņa numurs:
	+371 20000209

	Kontaktpersonas:
	Apsaimniekošanas nodaļas vadītāja  Kristīne Uļevataja-Koščejeva, tālr.27070001 


Par iepirkumu priekšmetu: 

Gatis Grāvītis   Finanšu struktūrvienības vadītājs, tālr. tel.20012405
e-pasts: gatis.gravitis@vnkserviss.lv  

	E-pasta adrese:
	info@vnkserviss.lv  


1.1. Iepirkuma procedūra –ir atklāts konkurss (turpmāk-Atklāts konkurss) saskaņā ar Publisko iepirkumu likumu (turpmāk - Likums). 
1.2. Atklāta konkursa identifikācijas numurs – VNKS 2024/011
1.3. Pretendents ir piegādātājs, kas ir iesniedzis piedāvājumu (turpmāk – Piedāvājums) Atklāta konkursa nolikumā noteiktajā kārtībā, un kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.
2. Informācija par iepirkuma priekšmetu
2.1. Atklāta konkursa priekšmets ir 2 (divu) jaunu  transportlīdzekļu iegāde un piegāde saskaņā ar tehniskajām specifikācijām (1.pielikums). 
2.2. CPV kods: 34100000-8 (Mehāniskie transportlīdzekļi).

2.3. Piegādes termiņš: ne ilgāk kā līdz 2024.gada 30.novembrim.
2.4. Ar Atklāta konkursa uzvarētāju tiks slēgts piegādes līgums (4. pielikums). 

2.5. Transportlīdzekļu piegādes vieta – Saules iela 19, Ventspils 
2.6. Pretendentam ir tiesības iesniegt piedāvājumu vienā variantā. Pretendenti, kas iesniegs piedāvājumus vairākos variantos, tiks izslēgti no tālākās dalības Atklātā konkursā.  

3. Atklāta konkursa dokumenti
3.1. Atklāta konkursa dokumentu sastāvā ietilpst šī Atklātā konkursa nolikums (turpmāk – Nolikums) ar šādiem pielikumiem un EIS e-konkursu apakšsistēmā šī konkursa sadaļā publicētās datnes, kuri ir tā neatņemama sastāvdaļa:
3.1.1. Tehniskās specifikācijas –  Tehniskais piedāvājums (1.pielikums);

3.1.2. Pretendenta pieteikums dalībai atklātā konkursā (2. pielikums);

3.1.3. Informācija par Pretendenta pieredzi (3 pielikums);

3.1.4. Piegādes līguma projekts (4.pielikums)
3.2. Pasūtītājs nodrošina brīvu un tiešu elektronisku pieeju nolikumam un visiem papildu nepieciešamajiem dokumentiem EIS tīmekļvietnē: https://www.eis.gov.lv/EKEIS/Supplier/Organizer/1498 , kā arī dod iespēju ieinteresētajiem piegādātājiem ar Iepirkuma dokumentiem iepazīties uz vietas Pasūtītāja adresē.
3.3. Pretendents ir tiesīgs rakstiskā veidā savlaicīgi pieprasīt Pasūtītājam sniegt papildus informāciju par Atklāta konkursa dokumentos noteiktajām prasībām. Pasūtītājs atbildi sniedz 5 (piecu) darbdienu laikā, bet ne vēlāk kā 6 (sešas) dienas pirms Piedāvājumu iesniegšanas termiņa beigām.
3.4. Pasūtītājs nepieciešamības gadījumā ir tiesīgs veikt grozījumus Atklāta konkursa dokumentos Likuma noteiktajā kārtībā.

3.5. Pasūtītājs ievietos skaidrojumus, papildu informāciju vai atbildēs uz ieinteresēto piegādātāju jautājumiem tīmekļvietnē  https://www.eis.gov.lv/EKEIS/Procurement/Edit/128240 kā arī nosūtīs atbildi ieinteresētajam piegādātājam, kas laikus pieprasījis papildu informāciju par Iepirkuma dokumentiem termiņos un kārtībā, kāda paredzēta Likuma 36.panta otrā daļā.

3.6. Informācijas apmaiņa starp Pasūtītāju un Pretendentiem notiek saskaņā ar Likuma 38. panta pirmo un otro daļu, latviešu valodā, tikai EIS. Atbildes uz jautājumiem, kas tiks uzdoti ārpus EIS, netiks sniegtas.
3.7. Ieinteresētajam piegādātājam ir pienākums sekot līdzi publicētajai informācijai un ievērtēt to savā piedāvājumā. Pasūtītājs nav atbildīgs par to, ja kāds ieinteresētais piegādātājs nav iepazinies ar informāciju, kam ir nodrošināta brīva un tieša elektroniskā pieeja.
3.8. Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā Atklāta konkursa dokumentu saņēmējs, ja tas ir reģistrēts EIS kā piegādātājs (Informāciju par to, kā ieinteresētais piegādātājs var reģistrēties par Nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883).
4. Piedāvājumu sagatavošana, noformēšana un iesniegšana
4.1. Piedāvājumi jāiesniedz EIS e-konkursu apakšsistēmā, norādītajā termiņā: https://www.eis.gov.lv/EKEIS/Procurement/Edit/128240  
4.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Iepirkuma prasībām.

4.3. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.

4.4. Pretendents sedz visas izmaksas, kas ir saistītas ar piedāvājuma sagatavošanu un iesniegšanu. Pasūtītājs neuzņemas nekādas saistības par šīm izmaksām, neatkarīgi no Iepirkuma rezultāta.

4.5. Piedāvājums jāiesniedz elektroniski EIS e-konkursu apakšsistēmā, izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī Iepirkuma sadaļā ievietotās formas. 

4.6. Elektroniski sagatavoto piedāvājumu var šifrēt ar datu aizsardzības rīkiem (aizsargājot ar elektronisku atslēgu un paroli). Šādā gadījumā Pretendents ir atbildīgs par dokumenta atvēršanas un nolasīšanas iespējām - Pretendentam noteiktajā laikā (ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.

4.7. Sagatavojot piedāvājumu, Pretendents ievēro, ka:

4.7.1. pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā;

Sagatavojot piedāvājumu atbilstoši EIS e-konkursu apakšsistēmā šī iepirkuma sadaļā publicētajām veidlapām Microsoft Excel/Word formātā, aizpildot rindas, šūnas, kolonnas un ailes Pretendents, neveic izmaiņas minētās veidlapas struktūrā (nedzēš/nepievieno rindas, kolonnas, šūnas un ailes, nemaina rindās vai kolonnās iestrādātās aprēķinu formulas);

4.7.2. iesniedzot piedāvājumu, Pretendents paraksta piedāvājumu ar EIS piedāvāto elektronisko parakstu vai ar drošu elektronisko parakstu. Pieteikumu paraksta Pretendentu pārstāvēt tiesīgā persona. Gadījumā, ja piedāvājumu paraksta Pretendenta pilnvarotā persona, piedāvājumam jāpievieno pilnvara;

4.7.3. citus dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu.

4.8. Iesniedzot piedāvājumu, Pretendents pilnībā atzīst visus Iepirkuma dokumentos (t.sk. tā pielikumos un formās, kuras ir ievietotas EIS e-konkursu apakšsistēmas šī Iepirkuma sadaļā) ietvertos nosacījumus.

4.9. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājumā pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. 

4.10. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 04.septembra noteikumiem Nr. 558 “Dokumentu izstrādāšanas un noformēšanas kārtība”, kā arī Valsts valodas likuma 10. panta trešās daļas nosacījumiem.
4.11. Pretendenta pieteikums un visi tam pievienotie dokumenti noformējami latviešu valodā. Dokumentiem, kuri iesniegti citās valodās, jābūt pievienotiem Pretendenta apliecinātiem šo dokumentu tulkojumiem latviešu valodā. Pretrunu gadījumā par pamatu tiks ņemti oriģinālo dokumentu tulkojumi latviešu valodā.
4.12. Dokumentu kopijas un dokumentu tulkojumi jāapliecina Pretendenta, piegādātāju apvienības vai piegādātāju apvienības dalībnieka personai ar pārstāvības tiesībām vai tās pilnvarotam pārstāvim (pievienojot pilnvaru).
4.13. Ja dokumenti nebūs sagatavoti, noformēti vai parakstīti atbilstoši Nolikuma prasībām, Komisija izvērtēs iesniegto dokumentu noformējuma trūkumu būtiskumu un to ietekmi uz iespēju izvērtēt Pretendenta atbilstību Nolikuma prasībām pēc būtības, un lems par Piedāvājuma tālāku izskatīšanu.
5. Pretendentu atlases un kvalifikācijas prasības un iesniedzamie dokumenti
	Nr.p.k
	Prasības pretendentiem
	Iesniedzamie dokumenti


	5.1.
	Pretendentam – juridiskai personai (personu apvienības gadījumā – katram tās dalībniekam) jābūt reģistrētam Latvijas Republikas Uzņēmumu reģistrā vai reģistrētam  atbilstoši reģistrācijas vai pastāvīgās dzīvesvietas valsts normatīvo aktu prasībām, ja attiecīgās valsts normatīvie akti to paredz. Ja Pretendents ir fiziskā persona, tad tam jābūt reģistrētam kā saimnieciskās darbības veicējam vai komersantam.


	Pretendenta reģistrāciju Latvijas Republikas Uzņēmumu reģistrā pārbaudīs Pasūtītājs, izmantojot publiski pieejamos reģistrus.

Ārvalstī reģistrētam Pretendentam (vai personālsabiedrībai vai personālsabiedrības biedram vai apakšuzņēmējam (ja tāds ir norādīts)), jāiesniedz reģistrācijas valsti apliecinoši dokumenti, kā arī attiecīgās valsts kompetentās institūcijas izdotu dokumentu (kopija), kas apliecina, ka Pretendents ir  licencēts, reģistrēts vai sertificēts atbilstoši attiecīgās valsts normatīvo aktu prasībām, tostarp, dokumentu (kopija), kas apliecina pretendenta paraksttiesīgās personas tiesības, ja visu iepriekš minēto dokumentu izsniegšanu paredz attiecīgās ārvalsts normatīvie akti. Gadījumā, ja ārvalstu piegādātāja valsts vai patstāvīgā mītnes vieta neparedz reģistrācijas, sertifikācijas vai licencēšanas dokumenta izsniegšanu - piedāvājumā norāda tīmekļa vietni vai vietni internetā, kur Pasūtītājs varēs pārliecināties par ārvalstu piegādātāja reģistrācijas faktu.

Pretendentam, katram personālsabiedrības biedram vai piegādātāju apvienības dalībniekam (ja piedāvājumu iesniedz personālsabiedrība vai piegādātāju apvienība) jāiesniedz pilnvara, ko devusi persona ar pārstāvības tiesībām, ja Pretendenta, personālsabiedrības biedra, piegādātāju apvienības dalībnieka iesniegtos dokumentus parakstījusi persona bez Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām pārstāvēt Pretendentu, personālsabiedrību, piegādātāju apvienību vai tās biedru.

	5.2.
	Pretendentam jāapliecina dalība Atklātā konkursā.
	Pretendentam jāiesniedz Pretendenta pieteikums dalībai Atklātā konkursā atbilstoši Nolikuma Pielikumā Nr.2. Pievienotajai veidnei.
Lai apliecinātu atbilstību, Pretendentam, katram personālsabiedrības biedram vai piegādātāju apvienības dalībniekam (ja Piedāvājumu iesniedz personālsabiedrība vai piegādātāju apvienība) pilnvaru gadījumā jāiesniedz pilnvaru oriģināli (ja pilnvara parakstīta ar drošu elektronisko parakstu un laika zīmogu) vai to kopijas, ko devusi persona ar pārstāvības tiesībām, ja Pretendenta, personālsabiedrības biedra, piegādātāju apvienības dalībnieka iesniegtos dokumentus parakstījusi persona bez Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām pārstāvēt Pretendentu, personālsabiedrību, piegādātāju apvienību vai tās biedru.

Ja Piedāvājumu iesniedz Pretendents, kas ir personu apvienība, Pretendents Pretendenta pieteikumā dalībai Atklātā konkursā (Pielikums Nr.2. ) norāda visus personu apvienības dalībniekus.

Pieteikumu paraksta Pretendenta pārstāvis ar pārstāvības tiesībām vai pilnvarota persona, vai visi personu apvienības dalībnieku personas ar pārstāvības tiesībām, kas iekļauti personu apvienībā, bet citus dokumentus – atbilstoši personu apvienības dalībnieku savstarpējās vienošanās nosacījumiem vai pilnvarā norādītajām tiesībām.

	5.3.
	Publisko iepirkumu likuma (turpmāk  - Likums) 42.panta otrās daļas (izņemot 8. un 9.punktu) pretendentu izslēgšanas iemesli nedrīkst būt attiecināmi uz:

· Pretendentu; 

· personālsabiedrības biedru, ja Pretendents ir personālsabiedrība; 

· pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 euro; 

· personām, kurām Pretendentā ir izšķirošā ietekme uz līdzdalības pamata normatīvo aktu par koncerniem izpratnē; 

· Pretendenta patieso labuma guvēju; 

· Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām.


	Pasūtītājs patstāvīgi nodrošina Likuma 42.panta otrajā daļā (izņemot 8. un 9.punktu) minēto izslēgšanas iemeslu pārbaudi.. Atkarībā no pārbaudes rezultātiem Pasūtītājs rīkojas Likuma 43.panta noteiktajā kārtībā. Par Likuma 42.panta otrās daļas 2.un 3.punktā minētajiem izslēgšanas iemesliem Pretendents nevar veikt pasākumus uzticamības atjaunošanai, atbilstoši Likuma 43.panta pirmajā daļā noteiktajam. Uzticamības atjaunošana nav attiecināma uz Likuma 43.panta septītajā daļā norādīto personu.

Pasūtītājs neizslēgs Pretendentu no dalības Iepirkumā jebkurā no Likuma 42.panta ceturtās daļas minētajiem gadījumiem.

      Pasūtītājs izslēdz Pretendentu no dalības Iepirkumā, pamatojoties uz informāciju, kuru tas iegūst, saskaņā ar Likuma 42.panta piektajā daļā noteikto.

Attiecībā uz ārvalstī reģistrētu vai pastāvīgi dzīvojošu personu, tostarp Latvijā reģistrēta pretendenta vai Likuma 42.panta trešajā daļā minētās personas valdes vai padomes locekli, pārstāvēttiesīgo personu, prokūristu vai personu, kura ir pilnvarota pārstāvēt pretendentu darbībās, kas saistītas ar filiāli, un kura pastāvīgi dzīvo ārvalstī, Pasūtītājs pieprasa, lai Pretendents 10 darbdienu laikā pēc pieprasījuma nosūtīšanas dienas iesniedz Likuma 42.panta piektās daļas 2.punkta a), b) un c) apakšpunktos noteiktos dokumentus. Pretendents pieprasītos dokumentus neiesniedz noteiktā termiņā, tas tiks izslēgts no turpmākas dalības iepirkumā.

	5.4.
	Uz Pretendentu, kuram būtu piešķiramas līguma slēgšanas tiesības, tā valdes vai padomes locekli, patieso labuma guvēju
, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbībās, kas saistītas ar filiāli, vai uz personālsabiedrības biedru, tā valdes un padomes locekli, patieso labuma guvēju, pārstāvēttiesīgo personu un prokūristu, ja Pretendents ir personālsabiedrība, nedrīkst būt noteiktas starptautiskās vai nacionālās sankcijas vai būtiskās finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi.


	Pasūtītājs ziņas par minētajām personām attiecībā uz Latvijas Republikā reģistrētu pretendentu iegūst no Uzņēmumu reģistra normatīvajos aktos noteiktajā kārtībā.

Ja par Pretendenta patiesā labuma guvējiem šāda informācija nav pieejama publiskajās datu bāzēs, Pretendents norāda Pretendenta patieso labuma guvēju Pieteikumā dalībai iepirkumā vai iesniedz dokumentu, kas pamato apliecinājumu, ka patieso labuma guvēju noskaidrot nav iespējams.

Attiecībā uz ārvalstī reģistrētu pretendentu Pasūtītājs ziņas iegūs vienā no šādiem veidiem:

· patstāvīgi vai pieprasot pretendentam iesniegt ārvalsts kompetentās institūcijas izziņu, nosakot informācijas sniegšanas termiņu ne īsāku par 10 (desmit) darbdienām pēc pieprasījuma izsniegšanas vai nosūtīšanas dienas (tai skaitā izziņā pieprasa norādīt ziņas par patiesā labuma guvēju vai ziņas par to, ka patiesā labuma guvēju noskaidrot nav iespējams);

· ja ārvalsts kompetentās institūcijas izziņa netiek izsniegta, to var aizstāt ar zvērestu vai, ja zvēresta došanu attiecīgās valsts normatīvie akti neparedz, – ar paša pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī.

Pasūtītājs pārbauda izslēgšanas nosacījumu esamību saskaņā ar Starptautisko un Latvijas Republikas nacionālo sankciju likuma 11.1 panta trešajā un ceturtajā daļā noteikto un sekojošās datu bāzēs:

· ANO, ES, Latvijas nacionālo un ASV sankciju datubāzē https://www.sankcijas.fid.gov.lv;

· Eiropas Komisijas Sankciju kartē  https://www.sanctionsmap.eu/#/main;

· ASV noteikto sankciju datubāzē https://sanctionssearch.ofac.treas.gov/. 

Gadījumā, ja tiks konstatēts, ka uz Pretendentu attiecas iepriekš minētās sankcijas, Komisija pieaicina ekspertu, kas vērtēs to ietekmi uz iepirkuma līguma izpildi.

Ja uz Pretendentu, kuram būtu piešķiramas līguma slēgšanas tiesības, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbības, kas saistītas ar filiāli, vai uz personālsabiedrības biedru, tā valdes un padomes locekli, patieso labuma guvēju, pārstāvēttiesīgo personu un prokūristu, ja Pretendents ir personālsabiedrība, ir noteiktas starptautiskās vai nacionālās sankcijas vai būtiskās finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi, tas ir izslēdzams no dalības līguma slēgšanas tiesību piešķiršanas procedūrā.

	5.5.
	Atbilstoši Likuma 49.panta nosacījumiem Pretendents var iesniegt Eiropas vienoto iepirkuma procedūras dokumentu (turpmāk – EVIPD) kā sākotnējo pierādījumu atbilstībai paziņojumā par līgumu un iepirkuma procedūras dokumentos noteiktajām Pretendentu atlases prasībām.
	Var iesniegt veidlapu atbilstoši Eiropas Komisijas 2016.gada 5.janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam, kas pieejama:  http://espd.eis.gov.lv/. 

Ja Pretendents ir izvēlējies iesniegt EVIPD, Veidlapa jāiesniedz arī par katru piegādātāju apvienības dalībnieku, par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, kā arī par katru tā norādīto apakšuzņēmēju, kura sniedzamo pakalpojumu vērtība ir vismaz 10 000 euro.

Sagatavojot EVIPD veidlapu, Pretendents papildina EVIPD veidlapas III daļas D sadaļu “Citi izslēgšanas iemesli, kurus var noteikt līgumslēdzējas iestādes vai līgumslēdzēja dalībvalsts tiesību normās” iekļaujot informāciju par Starptautisko un Latvijas Republikas nacionālo sankciju likuma 11.1 panta pirmo daļu un Likuma 42.panta otrās daļas 3.punktu.

Iesniedzot EVIPD, Pretendents aizpilda EVIPD II-IV daļu. Aizpildot EVIPD veidlapu, obligāti jāaizpilda veidlapas IV daļas A – C iedaļas.

	5.6.
	Pretendents var piesaistīt apakšuzņēmējus un apakšuzņēmēju apakšuzņēmējus (turpmāk - apakšuzņēmēji).
	Norādīt visus apakšuzņēmējus un apakšuzņēmēju apakšuzņēmējus, kuru sniedzamo pakalpojumu vērtība ir 10 000,- EUR vai lielāka un katram šādam apakšuzņēmējam izpildei nododamo iepirkuma līguma daļu.

Ja Pretendents balstās uz apakšuzņēmēja spējām, lai apliecinātu, ka Pretendenta kvalifikācija atbilst Iepirkuma dokumentu prasībām attiecībā uz tehniskajām un profesionālajām iespējām, tad jāiesniedz apakšuzņēmēja apliecinājums, ka apakšuzņēmējs uzņemas veikt to darbu veidu, ar kuru saistīta attiecīgā pieredzes prasība. 

	5.7.
	Ja Pretendents ir piegādātāju apvienība, tad Iepirkuma nolikuma 5.1., 5.3. un 5.4. punkts ir attiecināms uz katru piegādātāju apvienības dalībnieku. Iepirkuma nolikuma 5.2., 5.5., 5.6., 6. un 7. punkts ir attiecināms uz piegādātāju apvienību kopumā.
	Ja Pretendents ir personu apvienība, tad personu apvienība iesniedz apliecinājumu, ka gadījumā, ja personu apvienība tiks noteikta par uzvarētāju šajā iepirkumā, 10 (desmit) darba dienu laikā no Likuma 60. panta septītajā daļā minētā nogaidīšanas termiņa beigām personu apvienība normatīvajos aktos noteiktā kārtībā reģistrēs pilnsabiedrību vai komandītsabiedrību vai normatīvajos aktos noteiktā kārtībā noslēgs sabiedrības līgumu. Pirms Līguma noslēgšanas personu apvienībai jānodibina pilnsabiedrība vai komandītsabiedrība, par to rakstiski informējot Pasūtītāju, vai normatīvajos aktos noteiktā kārtībā jānoslēdz sabiedrības līgums, un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam.


6. Pretendentu atlases un kvalifikācijas prasības un iesniedzamie dokumenti
	Prasības pretendentiem
	Iesniedzamie dokumenti

	6.1. Pretendentam ir spēkā esoša Tirdzniecības vietas reģistrācija, par tiesībām tirgot attiecīgās iepirkuma daļas kategorijas transportlīdzekļus.
	Pasūtītājs patstāvīgi nodrošina punktā minētās prasības pārbaudi Ceļu satiksmes drošības direkcijā https://e.csdd.lv/autoveikali/. 

Ārvalstīs reģistrēts piegādātājs iesniedz apliecinājumu, ar kuru apņemas šādu reģistrāciju veikt 10 (desmit) dienu laikā, bet ne vēlāk, kā līdz līguma noslēgšanai.

	6.2. Pretendents pēdējo trīs gadu (2021., 2022., 2023. un 2024. gadā līdz piedāvājuma iesniegšanas brīdim) laikā ir piegādājis vismaz 2 (divus) jaunus līdzvērtīgus transportlīdzekļus.

Par līdzvērtīgu transportlīdzekli tiek uzskatīts transportlīdzeklis, kas atbilst Iepirkuma priekšmeta ietvaros piegādājamo transportlīdzekļu tehniskās specifikācijas prasībām: virsbūves tips un TL klase, pēc biedrības “Auto asociācija” izstrādātā auto klasifikatora (https://ripozali.lv/izvelies-sev-jaunu-zea/). 
	Informācija par pretendenta pieredzi jānorāda Nolikuma Pielikumā Nr. 3.


7.Tehniskais un finanšu piedāvājums un iesniedzamie dokumenti
	Prasības pretendentiem
	Iesniedzamie dokumenti

	7.1. Pretendents iesniedz tehnisko specifikāciju - Tehnisko piedāvājumu
	· Pretendentam jāaizpilda Tehniskās specifikācijas – Tehniskais piedāvājums (Nolikuma 1pielikumos) 3.kolonnu „Pretendenta piedāvājums”, norādot piedāvātā transportlīdzekļa tehniskos parametrus. Tehniskais piedāvājums ir pilnībā aizpildītas Tehniskās specifikācijas.
· Aizpildot Tehniskā piedāvājuma 3. kolonnu „Pretendenta piedāvājums” jānorāda konkrēts piedāvātās Preces vai aprīkojuma vai materiāla tehniskais rādītājs, parametrs. Piedāvājumi, kuros būs norādīts tikai “atbilst/neatbilst” vai tamlīdzīgi, tiks uzskatīti par nepilnīgi aizpildītiem un līdz ar to tie var tikt noraidīti.

Ja Pasūtītāja Tehniskajās specifikācijās ir norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, Pretendents var piedāvāt ekvivalentas preces vai atbilstību ekvivalentiem standartiem, kas atbilst Tehniskās specifikācijas prasībām un parametriem, nodrošinot Tehniskajā specifikācijā prasīto darbību un funkcionalitāti. Pretendentam ir jāpierāda piedāvātā ekvivalenta atbilstība iepirkuma priekšmeta tehniskajām prasībām. Ja Pretendents kā ekvivalentu piedāvās neatbilstošas funkcionalitātes vai zemākas kvalitātes preces, piedāvājums tiks atzīts par neatbilstošu Iepirkuma dokumentu prasībām, un Pretendents tiks izslēgts no turpmākās vērtēšanas.

	7.2. ļPretendentam vai Pretendenta piedāvājumā norādītajam apakšuzņēmējam, vai personai uz kura spējām Pretendents balstās, ir tiesības uzņemties transportlīdzekļa tehnisko apkopi un remontu automašīnas garantijas periodā. Pretendentam jāiesniedz:


	· Ražotāja vai ražotāja oficiālā pārstāvja izdots apliecinājums par autorizētām tiesībām veikt piedāvātā transportlīdzekļa tehnisko apkopi un remontu transportlīdzekļa garantijas periodā;
· Ražotāja vai ražotāja oficiālā pārstāvja izdots dokuments, kurā norādīti servisi un to adreses, kontaktpersonas un tālruņi, kur Pircējs varēs veikt ražotāja noteiktās tehniskās apkopes un garantijas remontu ražotāja noteiktajā garantijas periodā atbilstoši Tehniskajās specifikācijās norādītājām prasībām.
· Gadījumā, ja Pretendenta nodrošināto automašīnas garantijas apkalpošanu un tehnisko apkopi plānots veikt pie Pretendenta sadarbības partnera, kas nav norādīts automašīnas ražotāja vai oficiālā pārstāvja izdotajā dokumentā, Pretendents iesniedz sadarbību apliecinošu dokumentu kopijas.

	7.3. Pretendenta tehniskajā piedāvājumā jāiekļauj: 
	Pretendentam jāiesniedz ražotāja vai ražotāja oficiālā pārstāvja garantijas apraksts (rūpnīcas garantijas termiņi un nosacījumi, ražotāja vai ražotāja oficiālā pārstāvja garantijas nosacījumi).



	7.4. Pretendentam jāsagatavo finanšu piedāvājums
	Finanšu piedāvājums - Pretendenta piedāvātā līgumcena (par diviem auto) euro ar diviem cipariem aiz komata un bez PVN jānorāda EIS Iepirkuma finanšu piedāvājuma ievadlaukā “Līgumcena” un pretendenta pieteikumā  Pielikuma Nr.2. pielikums - Līgumcena kopā EUR bez PVN
Ja Pretendents ar nodomu vai neuzmanības dēļ būs kļūdījies izmaksu aprēķinos, papildus izdevumi netiks apmaksāti. 
Pasūtītājs nav paredzējis avansa maksājumu.



8. Piedāvājumu atvēršana, to piedāvājumu izvērtēšana un lēmuma pieņemšana
8.1. Piedāvājumu atvēršana: EIS e-konkursu apakšsistēmā, https://www.eis.gov.lv/EKEIS/Procurement/Edit/128240 norādītajā termiņā. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
8.2.  Pretendentu atlasi, Piedāvājumu atbilstības pārbaudi Nolikuma prasībām un lēmumu pieņemšanu veic Iepirkumu komisija.
8.3. Iepirkumu komisija lēmumu pieņem slēgtā sēdē.
8.4. Iepirkumu komisija pārbauda un izslēdz Pretendentu no dalības Atklātā konkursā, ja uz to ir attiecināmi Likuma 42.panta otrās daļas (izņemot 8. un 9.punktu) pretendentu izslēgšanas iemesli, saskaņā ar Atklāta konkursa nolikuma 5.2. punktu. 

8.5. Iepirkumu komisija pārbauda un izslēdz Pretendentu no dalības Atklātā konkursā, ja uz to ir noteiktas starptautiskās vai nacionālās sankcijas vai būtiskās finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts, kuras ietekmē līguma izpildi, saskaņā ar Iepirkuma nolikuma 5.3.punktu. 

8.6. Iepirkumu komisija ir tiesīga pretendentu kvalifikācijas pārbaudi veikt tikai tam Pretendentam, kuram būtu piešķiramas iepirkuma Līguma slēgšanas tiesības atbilstoši Ministru Kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 16.punktam. Ja Pretendents, kuram Iepirkumā būtu piešķiramas Līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu atlases prasībām, kas noteiktas nolikumā, Iepirkumu komisija pirms lēmuma pieņemšanas par Līguma slēgšanas tiesību piešķiršanu pieprasa iesniegt dokumentus, kas apliecina Pretendenta atbilstību pretendentu atlases prasībām.

8.7. Iepirkumu komisija pārbauda piedāvājumu atbilstību Atklāta konkursa dokumentos noteiktajām prasībām, t.sk. Tehniskajām specifikācijām (Pielikums Nr.1. un turpmākai izvērtēšanai izvēlas piedāvājumus, kas ir atbilstoši iepriekš minētajām Atklātā konkursa prasībām.
8.8. Pasūtītājs pārbauda, vai piedāvājumā nav aritmētisku kļūdu. Ja Pasūtītājs konstatē šādas kļūdas, tas šīs kļūdas izlabo. Par kļūdu labojumu un laboto piedāvājuma summu Pasūtītājs paziņo Pretendentam, kura pieļautās kļūdas labotas. Vērtējot finanšu piedāvājumu, Pasūtītājs ņem vērā labojumus. Saskaņā ar Likuma 53.pantu, Komisija vērtē vai Piedāvājums nav nepamatoti lēts. 
8.9. Piedāvājuma izvērtēšanas kritērijs Atklāta konkursā ir saimnieciski visizdevīgākais piedāvājums, ņemot vērā šādus kritērijus:
	Nr. p.k.
	Kritērijs
	Maksimālais punktu skaits
	Vērtēšanas metodika

	1
	2
	3
	4

	1.
	Cena (K1)
	95
	Punktus par cenu nosaka saskaņā ar šādu formulu: 

K1=95 × Cmin/C , kur

K1 – Pretendenta iegūtais punktu skaits;

C min – zemākā piedāvātā cena (EUR bez PVN) no visiem Atklātā konkursā iesniegtajiem piedāvājumiem. 

( Pieteikuma veidnes 2.pielikums – Līgumcena kopā eur bez PVN) 
C – vērtējamā Pretendenta piedāvājumā norādītā cena (EUR bez PVN).

	2.
	Oglekļa dioksīda (CO2) emisiju apjoms kombinētajā ciklā (K2)


	5
	Punktus par oglekļa dioksīda (CO2) emisiju apjomu kombinētajā ciklā nosaka saskaņā ar šādu formulu: 

K2=5 × Emin/E , kur

K2 – Pretendenta iegūtais punktu skaits;

E min – zemākais oglekļa dioksīda (CO2) emisiju apjoms kombinētajā ciklā no visiem Atklāta konkursa iesniegtajiem piedāvājumiem;

C – vērtējamais Pretendenta piedāvājumā norādītais oglekļa dioksīda (CO2) emisiju apjoms kombinētajā ciklā.

	
	KOPĀ
	100
	


8.1. Summējot Iepirkumu komisijas locekļu piešķirto punktu skaitu, tiks noteikta iegūto punktu vidējā kopsumma katram Pretendentam ar divām zīmēm aiz komata, piemērojot vispārīgi pieņemtos matemātikas noapaļošanas principus. Iegūtos punktus aprēķinās izmantojot šādu formulu: K (visu vērtēšanas kritēriju punktu kopsumma) = K1 + K2 .

8.2. Par saimnieciski izdevīgāko piedāvājumu Atklāta konkursā un Pretendentu, kuram varētu tikt piešķirtas tiesības slēgt Līgumu, Iepirkumu komisija atzīs tā piedāvājuma iesniedzēju, kas saņems lielāko abu vērtēšanas kritēriju punktu kopsummu ar divām zīmēm aiz komata, piemērojot vispārīgi pieņemtos matemātikas noapaļošanas principus. Maksimāli iespējamais iegūstamo punktu skaits iepirkumā ir 100 punkti.

8.3. Ja vairākiem piedāvājumiem ir vienāds kopējais punktu skaits, Iepirkumu komisija izvēlas piedāvājumu, kuram lielākais punktu skaits tika piešķirts vērtēšanas kritērijā K2: „Oglekļa dioksīda (CO2) emisiju apjoms kombinētajā ciklā”.

8.4. Gadījumā, ja divi vai vairāki Pretendenti būs ieguvuši vienādu punktu skaitu kritērijā (K2) „Oglekļa dioksīda (CO2) emisiju apjoms kombinētajā ciklā”, tad uzvarētājs tiks noteikts veicot izlozi Pretendentu klātbūtnē. Par izlozes norisi (datumu un laiku), katrs izlozes dalībnieks tiks informēts 3 (trīs) darbdienas iepriekš, nosūtot tam elektronisku vēstuli. Izlozes laiks un datums pēc Pretendenta lūguma netiek mainīts. Pretendentam ir tiesības, bet ne pienākums piedalīties izlozē. Izlozes process tiek dokumentēts. 

8.5. Par Atklāta konkursa uzvarētāju tiks atzīts tas Pretendents, kurš iesniedzis visus pieprasītos dokumentus, izturējis kvalifikācijas pārbaudi, dokumentāli pierādījis savu kompetenci un spējas nodrošināt līgumsaistību izpildi Līgumā paredzētajā apjomā, termiņā un kvalitātē un uz to nebūs attiecināmi Likuma 42. panta otrās daļas (izņemot 8. un 9.punktu) izslēgšanas iemesli, ko Pasūtītājs pārbaudīs saskaņā ar Likuma 42. panta kārtību, kā arī tam nebūs noteiktas starptautiskās vai nacionālās sankcijas vai būtiskās finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē Līguma izpildi un būs atzīts par saimnieciski visizdevīgāko piedāvājumu.

8.6. Ja Pretendents vai personālsabiedrības biedrs, ja Pretendents ir personālsabiedrība, atbilst Likuma 42.panta otrās daļas (izņemot 8. un 9.punktu) izslēgšanas iemesliem, Iepirkumu komisija rīkojas saskaņā ar Likuma 43.pantā noteikto.
8.7. Gadījumā, ja Pretendents, kurš atzīts par uzvarētāju atsauc savu piedāvājumu tā spēkā esamības laikā vai nenoslēdz Līgumu Pasūtītāja noteiktajā termiņā, Iepirkumu komisija lemj par Līguma slēgšanas tiesību piešķiršanu Pretendentam, kas piedāvājis nākamo saimnieciski izdevīgāko piedāvājumu Atklātā konkursā, vai Pasūtītājs pieņem lēmumu par Iepirkuma pārtraukšanu.
8.8. Gadījumā, ja nevienu Pretendentu nevar atzīt par atbilstošu, jo neviens piedāvājums neatbilst Atklāta konkursa dokumentu prasībām, vai arī Atklātam konkursam nav iesniegts neviens piedāvājums, Iepirkumu komisija izbeidz Atklātu konkursu bez uzvarētāja noteikšanas.
8.9. Pasūtītājs ir tiesīgs pārtraukt Atklātu konkursu jebkurā tā posmā līdz līguma noslēgšanai, ja tam ir objektīvs pamatojums.
9. Piegādes līguma slēgšana
8.1. Iepirkuma līgums tiek slēgts saskaņā ar līguma projektu (Nolikuma 4. pielikums) pēc tam, kad Iepirkuma komisijas lēmums par Atklāta konkursa rezultātiem ir kļuvis neapstrīdams Likuma noteiktajā kārtībā. Līguma projekta nosacījumi ir Pretendentam saistoši. 
8.2. Līgums jānoslēdz 5 (piecu) darba dienu laikā no Pircēja rakstiska pieprasījuma saņemšanas.
8.3. Ja tiks pieņemts lēmums līgumu slēgt ar personu apvienību, tad 10 (desmit) darba dienu laikā no Likuma 60.panta septītajā daļā minētā nogaidīšanas termiņa beigām izveidot pilnsabiedrību vai komandītsabiedrību, reģistrējot to normatīvajos aktos noteiktajā kārtībā Latvijas Republikas Uzņēmumu reģistrā vai ekvivalentā iestādē ārvalstīs, par to rakstiski informējot Pasūtītāju, vai normatīvajos aktos noteiktā kārtībā jānoslēdz sabiedrības līgums, un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam.

8.4.  Iepirkuma līguma grozīšanas pieļaujamība un kārtība noteikta Likuma 61.pantā un iepirkuma līguma projektā.
Saskaņots:

SIA “VNKserviss” 

Valdes locekle D. Skudra

Saskaņots: 

SIA „VNK serviss”

Apsaimniekošanas nodaļas vadītāja     

 
   



 

Kristīne Uļevataja-Koščejeva
         


Saskaņots: 

SIA „VNK serviss”

Finanšu struktūrvienības vadītājs 
Gatis Grāvītis

1.Pielikums
Atklāta konkursa „Transportlīdzekļu piegāde” 

Identifikācijas Nr. VNKS2024/011  nolikumam
TEHNISKĀS SPECIFIKĀCIJAS - TEHNISKAIS PIEDĀVĀJUMS

(fails pielikumā)
2.Pielikums
Atklāta konkursa „Transportlīdzekļu piegāde” 

Identifikācijas Nr. VNKS 2024/011 nolikumam

Pretendenta pieteikums dalībai 
„Transportlīdzekļu piegāde” 

Identifikācijas Nr. VNKS 2024/011
Iesniedzot šo pieteikumu Pretendenta vārdā, piesaku dalību Atklātā konkursā “Transportlīdzekļu piegāde”, ar identifikācijas Nr. VNKS 2024/011
	Pretendenta nosaukums:
	[norādīt]

	Sniegt informāciju vai piedāvājuma iesniegušā Pretendenta uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam.
	Pretendents (Piegādātājs) ir mazais*, vidējais** vai mikro*** uzņēmums 

(norādīt atbilstošo).

	
	Apakšuzņēmējs [norādīt, ja tiek piesaistīts] ir mazais*, vidējais** vai mikro*** uzņēmums

(norādīt atbilstošo).

	Reģistrācijas numurs:
	

	Juridiskā adrese:
	

	Biroja adrese:
	

	Tālr. Nr: 
	

	E-pasts adrese:
	

	Patiesā labuma guvējs/-i:
	

	Persona/-s, kurai/-ām pretendentā ir izšķirošā ietekme uz līdzdalības pamata normatīvo aktu par koncerniem izpratnē:
	

	Kontaktpersona:
	

	Amats:
	

	Tālr. Nr:
	

	E-pasta adrese: 
	


*Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro;

**Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro;
***Mikrouzņēmums ir uzņēmums, kurā strādā mazāk nekā 10 darbinieki un kura gada apgrozījums (ieņēmumi noteiktā laika posmā) vai bilance (pārskats par uzņēmuma aktīviem un pasīviem) nepārsniedz 2 miljonus euro.
1. Ar šo mēs apliecinām, ka esam iepazinušies un atzīstam par pareiziem Atklāta konkursa dokumentu nosacījumus, piekrītam piedalīties Atklātā konkursā un garantējam visu dokumentu prasību izpildi. Atklāta konkursa noteikumi ir skaidri un saprotami, iebildumu un pretenziju nav. Mēs saprotam, ka Jūs varat pieņemt vai noraidīt jebkuru piedāvājumu, kā arī anulēt Atklāta konkursa rezultātus un noraidīt visus piedāvājumus jebkurā brīdī līdz uzvarētāja noteikšanai.

2. Iepazīstoties ar Atklāta konkursa dokumentos norādītajām prasībām, ieskaitot Līguma projekta noteikumus, tehniskās prasības, mēs apakšā parakstījušies, sniedzam sekojošu informāciju par mūsu piedāvājuma līgumcenu un piegādes termiņu:

	
	Marka, modelis
	Piegādes laiks, mēnešos
	Līgumcena, EUR (bez PVN)

	1
	2
	3
	4

	1. Transportlīdzeklis
	
	
	

	2. Transportlīdzeklis
	
	
	

	Līgumcena kopā EUR bez PVN
	


3. 
 Cenā iekļauti visi likumdošanā paredzētie nodokļi, maksājumi, piegādes izdevumi un citi izdevumi, kas nepieciešami līguma izpildei.
4. Apliecinām, ka tiks nodrošināta piedāvātajiem transportlīdzekļiem reģistrācija CSDD uz Pircēja vārda, tehniskās apskates veikšana, OCTA apdrošināšanas līgums uz vienu gadu, pirmspārdošanas sagatavošana, tehniskā dokumentācija latviešu valodā, piegāde Ventspilī, Pircēja norādītā adresē.

5. Apliecinām, ka piedāvātājam transportlīdzeklim tiks veikta atbilstības novērtēšana saskaņā ar Ministru kabineta 2009. gada 22. decembra noteikumiem Nr. 1494 “Mopēdu, mehānisko transportlīdzekļu, to piekabju un sastāvdaļu atbilstības novērtēšanas noteikumi”.

6. Iesniedzot šo pieteikumu, apzināmies un pilnībā uzņemamies visus riskus un atbildību iesniegtā piedāvājuma sakarā.

7. Ja mūsu piedāvājums tiks atzīts par izdevīgāko, garantējam līgumsaistību izpildi pieprasītajā apjomā, kvalitātē un termiņā.

8. Šis Pretendenta pieteikums ir mūsu piedāvājuma sastāvdaļa.

9. Apliecinām, ka piedāvājums sagatavots un iesniegts atbilstoši Atklāta konkursa dokumentu prasībām.

10. Apliecinām, ka preču piegādes izmaksu aprēķinos papildus izdevumi netiks prasīti.

11. Visas iesniegtās dokumentu kopijas atbilst oriģinālam, piedāvājumā sniegtā informācija un dati ir patiesi.
· Apliecinājums par neatkarīgi izstrādātu piedāvājumu:

Ar šo, sniedzot izsmeļošu un patiesu informāciju, Pretendents attiecībā uz konkrēto Iepirkuma procedūru apliecina, ka:

·  Pretendents ir iepazinies un piekrīt šī apliecinājuma saturam.

· Pretendents apzinās savu pienākumu šajā apliecinājumā norādīt pilnīgu, izsmeļošu un patiesu informāciju.

· Pretendenta Iepirkuma piedāvājumu ir parakstījusi/šas pretendenta pilnvarotā/ās persona/as.

· Pretendents informē, ka ir iesniedzis piedāvājumu neatkarīgi no konkurentiem un bez konsultācijām, līgumiem vai vienošanām.

Pretendentam ne ar vienu konkurentu nav bijusi saziņa attiecībā uz:

· cenām;

· cenas aprēķināšanas metodēm, faktoriem (apstākļiem) vai formulām;

· nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai

      tādu piedāvājuma iesniegšanu, kas neatbilst iepirkuma prasībām; 

· kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.

· Pretendents nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas.

· Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu līdz 10% apmēram no pārkāpēja pēdējā finanšu gada neto apgrozījuma, un pretendentam var tikt piemērota izslēgšana no dalības iepirkuma procedūra.

/personas ar tiesībām pārstāvēt Pretendentu vārds, uzvārds,

paraksts, ieņemamais amats/

	
<Personu apvienības dalībnieka (ja Pretendents ir personu apvienība) nosaukums>


	<Paraksttiesīgās personas amata nosaukums, vārds un uzvārds> <Paraksttiesīgās personas paraksts>



3. Pielikums

Atklāta konkursa „Transportlīdzekļu piegāde” 

Identifikācijas Nr. VNKS2024/011  nolikumam
Pretendenta profesionālā pieredze 
„Transportlīdzekļu piegāde” 

Identifikācijas Nr. VNKS2024/011 

Apliecinām, ka Pretendents _______________pēdējo trīs gadu (2021., 2022., 2023. un 2024. gadā līdz piedāvājuma iesniegšanas brīdim) laikā ir piegādājis vismaz 2 (divus) jaunus līdzvērtīgus transportlīdzekļus: 

	Nr.

p. k.
	Pasūtītājs, kontaktinformācija (tālr. numurs,

e-pasta adrese)
	Piegādātās automašīnas marka, izlaiduma gads, virsbūves tips un TL klase
	Piegādes izpildes laiks (datums)

	1.
	
	
	

	2.
	
	
	

	
	
	
	

	
	
	
	


__________________________________________________________________________________
/personas ar tiesībām pārstāvēt Pretendentu vārds, uzvārds, paraksts, ieņemamais amats/

4. Pielikums
Atklāta konkursa „Transportlīdzekļu piegāde” 

Identifikācijas Nr. VNKS 2024/011 nolikumam

Piegādes līgums (projekts)
par transportlīdzekļa piegādi
� Fiziskā persona Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma izpratnē


� Punkts ir ietverams Pieteikumā dalībai Iepirkumā, ja Pretendents ir personu apvienība.


� Pieteikumu dalībai Iepirkumā paraksta visi personu apvienības dalībnieki (ja Pretendents ir personu apvienība)!





2

